hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Akiknek a kerület az első
Főoldal / Újabb csontváz az Önkormányzatnál
2020. május 13. 16:04
Újabb csontváz az Önkormányzatnál
Újabb csontváz a Budavári Önkormányzatnál
500 milliós hűtlen kezelés gyanúja merült fel a Budavári Önkormányzatnál – jelentette be Gelencsér Ferenc, az I. kerület Városfejlesztési és környezetvédelmi ügyekért felelős alpolgármestere.
Az I. kerület új vezetése 2019. októbere óta dolgozik a korábbi korrupciós ügyek feltárásán, amely során több, a kerület és az itt élők számára hátrányos ügylet került napvilágra.
Az alpolgármester elmondta: az előző kerületvezetés, Nagy Gábor Tamás polgármestersége alatt félmilliárd forintot kötött le a bedőlőben lévő Széchenyi Banknál, úgy, hogy amikor 2014-ben kiderült, a pénzintézet a csőd közelébe került, az 500 milliós lekötést nem vették ki a bankból.
Nagy Gábor Tamás korábbi fideszes polgármester a következőket írta Varga Mihálynak:
„Ha feltörnénk a lekötésünket és visszautaltatnánk a lekötött összeget, olyan lavinát indíthatunk el, amely esetleg pánikhelyzetet teremt. Megrendülhet a bizalom egy állami tulajdonúként ismert bankkal szemben, és ennek következményeit nem vállalhattuk fel.”
Nagy Gábor Tamás azt a döntést hozta, hogy a Fidesz-közeli Széchenyi Bankot támogatja az Önkormányzat – vagyis a kerületiek – pénzéből.
Gelencsér Ferenc hozzátette: a pénz lekötése egyébként az akkori szabályok szerint törvényesen történt, mivel egy hónappal a tranzakció előtt hoztak egy rendeletet, amely szerint 100 millió forint helyett 500 millió forint sorsáról dönthet a vezetés bizottsági engedély nélkül.
A kerület jelenlegi alpolgármestere szerint a lekötés titokban történt, a korábbi, fideszes polgármester nem tájékoztatta a pénzügyi bizottságot és a közgyűlést arról, hogy az önkormányzat forrásaiból 500 millió forintot a Széchenyi Bankban kötött le.
A tranzakció a 2013-as szeptemberi pénzügyi beszámolóból is teljesen kimaradt.
Gelencsér Ferenc bejelentette: az ügyben az Önkormányzat feljelentést tesz nagy vagyoni hátrányt okozó hűtlen kezelés gyanúja miatt.
Ezt az 500 millió forintot sok másra is el lehetett volna költeni a kerületben a Fidesz-közeli Széchenyi Bank támogatása helyett. Fél milliárdot költ az Önkormányzat támogatásra 3 év alatt. Ennyi pénz jön be 1 év alatt az idegenforgalmi adóból - amit egyébként a kormány most elvett. Ebből a pénzből egy új, modern óvodát lehetne építeni a kerületi gyerekeknek – tette hozzá az alpolgármester.
Gelencsér Ferenc emellett arra kéri az összes ellenzékivé vált önkormányzatot, hogy ellenőrizzék, kötött-e az előző, fideszes vezetés hasonló szerződést a Széchenyi Bankkal. Az alpolgármester szerint az a gyanú merülhet fel, hogy a Fidesz legfelsőbb szintjeiről, központilag adták ki a fideszes önkormányzatoknak, hogy ebben a bankban tárolják a pénzüket.
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat